# Amerikancockerspanieli

### Wikipedia

Amerikancockerspanieli
Avaintiedot
Alkuperämaa | Yhdysvallat
Määrä | 1 500
Rodun syntyaika | 1930-luku
Alkuperäinen käyttö | metsästyskoira
Nykyinen käyttö | seurakoira
Elinikä |
Muita nimityksiä | cockeri, jenkki
FCI-luokitus | ryhmä 8
Ulkonäkö
Paino | 11-12,75 kg
Korkeus | max. 38cm
Väritys | musta, kermanvärinen, maksanvärinen tai monivärinen

Amerikancockerspanieli kehitettiin Yhdysvalloissa Iso-Britanniasta tuoduista spanieleista. 1930-luvulla tämä rotu oli muuttunut niin paljon brittiläisistä spanieleista, että se rekisteröitiin omaksi rodukseen.

## [muokkaa] Ulkonäkö

Amerikancockerspanelin paino vaihtelee välillä 11 – 12,75 kiloa, ja sen korkeus on enintään 38 cm. Koiran turkin värissä on useita vaihtoehtoja: se voi olla musta, kermanvärinen, maksanvärinen tai monivärinen. Monivärisen koiran turkissa voi esiintyä suklaanruskeaa, punaista, soopelia ja kellanruskeaa.

Kupolimainen pää, suuret tummat silmät ja lyhyt syvä kuono ovat rodun tyypillisiä tuntomerkkejä. Turkki on roikkuva, pitkä, silkkimäinen ja runsas. Pitkät, rönsyilevän hyöhenmäiset korvat ovat tälle rodulle tunnusomaiset. Osalla "cockereista", jotka kasvatettiin metsästyskoiriksi, on lyhyempi turkki ja pitempi kuono kuin lemmikki- tai näyttelykoirilla.

## [muokkaa] Luonne ja käyttäytyminen

Tämän rodun luonne on onnellinen, luottavainen ja älykäs. Ihanteellinen "cockerin" luonne on onnellinen, ulospäinsuuntautunut ja halukas miellyttämään. Niillä on taipumus olla "pehmeämpiä" koiria, joille ei sovi kova tai rankka koulutus. Tämä koira voi olla ystävällinen ja luotettava lasten seuralainen.

Kuitenkin rodun suosio johti huonoihin kasvatustuloksiin ja jotkut kasvatuslinjat tuottivat koiria joilla oli taipumusta olla pelokkaita tai aggressiivisia. Myöskin alistumiseen liittyvää virtsaamista ja reviirin vartiointia ilmeni joissakin kasvatuslinjoissa. Onneksi näistä luonteenpiirteistä on päästy tässä rodussa eroon. Pennun ostajan kannattaa valita huolella miltä kasvattajalta koiran hankkii.

## [muokkaa] Alkuperä

Yhdysvalloissa rotu on rekisteröity nimellä cockerspanieli, joka tarkoittaa cockerspanielia myös Iso-Britanniassa, mikä saattaa aiheutaa sekaannuksia. 1930-luvulla rotu oli erilaistunut niin paljon vastaavasta brittiläisestä rodusta, että se rekisteröitiin omaksi rodukseen. Nykyisin "cockeri" on useimmiten perheen lemmikki tai näyttelykoira, harvemmin metsästyskoira. Joidenkin kasvatuslinjojen koiria kasvatetaan Yhdysvalloissa edelleen kenttätyöhön ja pieni ryhmä työskentelee rodun metsästysominaisuuksien säilyttämiseksi.

## [muokkaa] Terveystilanne

Cockerspanielit ovat herkkiä sairastumaan omiin tauteihin, erityisesti korvatulehduksiin ja joissakin tapauksissa myös silmätulehduksiin. Tämän takia ne voivat vaatia enemmän eläinlääkärin seurantaa kuin muut rodut. Yleisimpiin silmäongelmiin kuuluvat etenevä verkokalvon surkastuma (PRA), glaukooma ja harmaakaihi. American Spaniel Club suosittelee vuosittaisia silmätarkastuksia kaikille koirille, joita käytetään jalostukseen. Muita yleisiä sairauksia ovat hemolyyttinen anemia (AIHA) ja korvatulehdukset. Lonkkavika on harvinaisempi sairaus.

## [muokkaa] Aiheesta muualla

- Yhdistyksiä ja kerhoja:
  - American Spaniel Club, Inc. (englanniksi)
  - The American Cocker Spaniel Club of Canada (englanniksi)

- Hakemistoja ja informaatiosivustoja:
  - Amerikancockerspanielin rotuesittely
  - American Cocker Spaniel Information Page (englanniksi)
  - Dog Breed Information Center Page (englanniksi)
  - Dogs In Depth Page (englanniksi)
  - The Cocker Spaniel Owner's Guide (englanniksi)

- Muuta:
  - Cocker Spaniel Online Magazine (englanniksi)

Haettu osoitteesta http://fi.wikipedia.org../../../a/m/e/Amerikancockerspanieli.html

Luokka: Koirarodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch
- Français
- 日本語
- Nederlands
- Polski
- Српски / Srpski
- 中文